Hamami i Kalasë

Hamami i vjetër  ose Hamami i Sinan Pashës është një monument i trashëgimisë kulturore në rrethin e Elbasanit, në qarkun e Elbasanit, Shqipëri. Ky monument është i llojit "Arkitekturë ", i miratuar me numër "më 10.06.1973", nga Ministria e Arsimit dhe e Kulturës. Ndërtesa ndodhet në hyrjen lindore të kalasë.

 Historiku 
Hamami është ndërtuar nga gjysma e dytë e shek. XVI. E përmend Evlija Çelebiu gjatë udhëtimit të tij në Elbasan, në 1672-shin si Hamami i Sinan Pashës: "Banja e Sinan Pashës mbrenda Kalas kah porta e lindjes, me mjeshtri të vjetër edhe ndërtesë të bukur, ujët e saj vjen prej jashtë tue kalue mbi hendek me lug".

Gazi Sinan Pasha ishte një bamirës i cili kishte ndërtuar një xhami, hamamin e vjetër dhe azilin për ushqimin dhe strehimin e të vobektëve dhe të huajve që vizitonin Elbasanin.

Kjo banjë është çift hamam, përdorej edhe nga burrat edhe gratë njëkohësisht, por të ndarë nga njëri-tjetri.

 Arkitektura 
Kjo banjë ka një skemë të plotë funksionale. Objekti i është nënshtruar trasformimeve të shumta, çka ka sjellë një ndryshim në kompozimin e tij planimetrik. Në këtë banjë kanë ndodhur 3 faza ndërtimi.

Sot nga faza më e hershme ruhen: ambienti i zhveshjes, ambienti kryesor i djersitjes, dy ambiente të veçanta për larje dhe depoja e ujit.

Në fazën e dytë, banjës i shtohen edhe dy ambiente anësore për gratë. Zgjerohet gjithastu sipërfaqja e depos së ujit dhe e njerit nga ambientet e veçanta për burrat. 

Në fazën e tretë, në pjesën e përparme të këtij objekti shtohet një ndërtesë me lartësi 6 m, mbuluar me çati druri e pajisur me dritare për të ndriçuar ambjentin.  Kjo shtesë e gjatë e cila zë pothuajse të gjithë gjërësinë e objektit, e ndërtuar me murë guri dhe e lidhur me llaç balte është e ndarë për së gjati në dy pjesë. Pjesa e majtë u përshtat për zhveshjen e grave, ndërsa ambjenti tjetër u përshtat për zhveshjen e burrave. 

 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Elbasan
Kategoria:Hamame në Shqipëri